b"\n_START_ARTICLE_\nSobre el govern de les prov\xc3\xadncies consulars\n_START_SECTION_\nContext hist\xc3\xb2ric, pol\xc3\xadtic i judicial\n_START_PARAGRAPH_\nCicer\xc3\xb3 havia estat desterrat des de l'abril del 58 aC a l'agost del 57 aC. Havia estat condemnat a l'exili per dues lleis que va promoure Publi Clodi Pulcre quan era trib\xc3\xba de la plebs el 58. Aquesta llei havia estat permesa i recolzada per dos c\xc3\xb2nsols del 58, Gabini i Pis\xc3\xb3, a m\xc3\xa9s del triumvirat del moment format per C\xc3\xa8sar, Pompeu i Cras._NEWLINE_Aquest triumvirat era un acord \xc2\xa0entre les dues grans faccions pol\xc3\xadtiques que hi havia en el moment, els optimates representat per Gneu Pompeu; els populares, per C\xc3\xa8sar i per Marc Licini Cras qui finan\xc3\xa7ava el triumvirat._NEWLINE_Clodi era contrari al triumvirat i va comen\xc3\xa7ar a perjudicar els interessos de Pompeu i els de C\xc3\xa8sar. A m\xc3\xa9s, les bandes de Clodi instauraven un terror pels carrers de Roma que dificultaven la vida p\xc3\xbablica. Aquests fets van fer que Pompeu prengu\xc3\xa9s la iniciativa d\xe2\x80\x99aconseguir el perd\xc3\xb3 de Cicer\xc3\xb3 fer-lo tornar a Roma. Aquestes negociacions van durar mesos i l'agost del 57 aC es va\xc2\xa0aprovar la llei del perd\xc3\xb3 i Cicer\xc3\xb3 va poder tornar a la seva p\xc3\xa0tria._NEWLINE_Encara que Cicer\xc3\xb3 havia estat perdonat, ell sabia que era un perd\xc3\xb3 amb condicions. Per\xc3\xb2 aix\xc3\xad i tot, estava agra\xc3\xaft a Pompeu i a C\xc3\xa8sar pel seu retorn a la vida p\xc3\xbablica._NEWLINE_Roma s\xe2\x80\x99havia de fer front a Clodi perqu\xc3\xa8 havia aconseguit ser escollit edil curul en els primers mesos del 56 aC. Al mateix temps, en aquests mesos del 56 aC, tamb\xc3\xa9 van ser moments de desavinences dels triumvirs. A aquests fets s\xe2\x80\x99ha de sumar el que un adversari de C\xc3\xa8sar, Luci Domici Enobarb, es presentava per al consolat del 55 aC. proclamant que prescindiria del comandament de C\xc3\xa8sar en les G\xc3\xa0l\xc2\xb7lies._NEWLINE_Amb totes aquestes causes, els triumvirs van decidir refor\xc3\xa7ar els seus lligams i enfortir les seves posicions. Es van reunir a Luca i van segellar la renovaci\xc3\xb3 de la seva alian\xc3\xa7a. D\xe2\x80\x99aquesta manera, C\xc3\xa8sar continuaria amb els comandaments militars en les G\xc3\xa0l\xc2\xb7lies, i Pompeu i Cras es postularien per al consolat del 55 aC._NEWLINE_Cal dir que Cicer\xc3\xb3 sentia por per la seva pr\xc3\xb2pia seguretat a causa de les maniobres de Clodi, se sentia pressionat per Pompeu i no es podia oposar tampoc a C\xc3\xa8sar. Per tot aix\xc3\xb2, l'orador va comen\xc3\xa7ar a donar suport p\xc3\xbablic a les propostes de Pompeu i de C\xc3\xa8sar.\n_START_SECTION_\nAcusaci\xc3\xb3/Defensa\n_START_PARAGRAPH_\nAquest discurs cont\xc3\xa9 una part que \xc3\xa9s l'acusaci\xc3\xb3 contra Luci Calpurni Pis\xc3\xb3 Ceson\xc3\xad i Aulus Gabini, i una altra part en la qual  Cicer\xc3\xb3 defensa a C\xc3\xa8sar.\n_START_SECTION_\nTemes, continguts\n_START_PARAGRAPH_\nEls temes principals del discurs que presenta Cicer\xc3\xb3 s\xc3\xb3n dos objectius ben clars, i s\xc3\xb3n els seg\xc3\xbcents: un dels objectius \xc3\xa9s retirar a Pis\xc3\xb3 de la prov\xc3\xadncia de Maced\xc3\xb2nia, i a Gabini de la de S\xc3\xadria; i l'altre \xc3\xa9s que C\xc3\xa8sar pogu\xc3\xa9s completar la conquesta de la G\xc3\xa0l\xc2\xb7lia. \xc2\xa0_NEWLINE_Pel que fa al contingut del discurs, l'orador es centra en gran part\xc2\xa0 a explicar el seu inter\xc3\xa8s pel b\xc3\xa9 de l'Estat, que pr\xc3\xa0cticament \xc3\xa9s l'eix de tota l'argumentaci\xc3\xb3. Tamb\xc3\xa9 justifica que C\xc3\xa8sar havia fet un gran servei per la p\xc3\xa0tria i si continuava en la seva prov\xc3\xadncia, segurament podria reduir i conquerir la resta de la G\xc3\xa0l\xc2\xb7lia i podria obtenir el control total d\xe2\x80\x99aquesta prov\xc3\xadncia. En canvi, l'altra part del discurs, consisteix en el fet que es retiri el poder de les prov\xc3\xadncies de Maced\xc3\xb2nia i S\xc3\xadria a Luci Calpurni Pis\xc3\xb3 Ceson\xc3\xad i a Aulus Galbini, i assignar-les a nous c\xc3\xb2nsols per poder evitar el mal govern i la tirania que practicaven en les seves prov\xc3\xadncies.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nExactament no se sap clarament quina va ser la resoluci\xc3\xb3 final del discurs que va realitzar Cicer\xc3\xb3 en l'acusaci\xc3\xb3 contra Pis\xc3\xb3 i Galbini, i en la defensa de C\xc3\xa8sar. Per\xc3\xb2, el que s\xc3\xad que es sap \xc3\xa9s que S\xc3\xadria es va mantenir sent una prov\xc3\xadncia consular, i Gabini va continuar en el c\xc3\xa0rrec del seu govern fins a l'any 54 aC quan va ser rellevat del seu c\xc3\xa0rrec per Cras per una nova llei, la Llei Treb\xc3\xb2nia. Maced\xc3\xb2nia va passar a ser una prov\xc3\xadncia pret\xc3\xb2ria, i Pis\xc3\xb3 es va mantenir en el c\xc3\xa0rrec de govern durant un any m\xc3\xa9s, fins que va ser rellevat a principis de l'any 55 aC (sis mesos despr\xc3\xa9s d\xe2\x80\x99haver estat pronunciat el discurs). Pis\xc3\xb3 no va ser acusar de repetundis quan va finalitzar el seu mandat, ja que era el sogre de C\xc3\xa8sar. I quan va arribar a Roma es va queixar al Senat pels forts atacs de Cicer\xc3\xb3, llavors es va iniciar un intercanvi de discursos violents entre tots dos, com a mostra d\xe2\x80\x99aix\xc3\xb2 \xc3\xa9s el discurs de Cicer\xc3\xb3 Contra Pis\xc3\xb3._NEWLINE_Pis\xc3\xb3 va continuar tenint una vida pol\xc3\xadtica i va assumir posicions pr\xc3\xb2pies d\xe2\x80\x99un home d\xe2\x80\x99Estat._NEWLINE_C\xc3\xa8sar va concloure la campanya de l'ocupaci\xc3\xb3 de les G\xc3\xa0l\xc2\xb7lies. Amb el sotmetiment de les G\xc3\xa0l\xc2\xb7lies, C\xc3\xa8sar, va adquirir una posici\xc3\xb3 de for\xc3\xa7a per poder refor\xc3\xa7ar la coalici\xc3\xb3 del triumvirat amb Pompei i Cras, la qual havien acordat abans que es resolgu\xc3\xa9s el dictamen del discurs de Cicer\xc3\xb3. Tots tres es van fer elegir c\xc3\xb2nsols per l'any 55 aC pocs dies despr\xc3\xa9s de la sessi\xc3\xb3 celebrada pel Senat en la qual l'orador havia pronunciat el discurs. Despr\xc3\xa9s de la resoluci\xc3\xb3 de la sessi\xc3\xb3 del Senat, cadasc\xc3\xba va rebre unes prov\xc3\xadncies per governar durant cinc anys. Pompei va rebre les dues prov\xc3\xadncies hispanes; Cras la prov\xc3\xadncia de S\xc3\xadria i C\xc3\xa8sar,\xc2\xa0les G\xc3\xa0l\xc2\xb7lies."